Música tradicional estremeña

La música tradicional estremeña holma parti del foclori d'Estremaúra i costitui una manifestación coltural con raísis popularis unías ala vía rural, las celebracionis festivas i las laboris del campu. Conserva enfrugencias diversas, tantu castellanas comu andaluzas i portuguesas, devíu ala posición rayana dela región i alos entrecambius estóricus con territorius vezinus.

 Estória 
La música estremeña estuvu estóricamenti unía ala coltura campuza, sirviendu comu holma d'unión social enas comunidá ruralis. Cá comarca desenroó variantis propias, con estilus particularis enas provincias de Caçris i Baajós. Munchas d'estas espressionis s'án manteníu gracias a grupus foclóricus que, dendi mediaus del siegru XX, án recuperau i recopilau cantus i danças qu'án difundíu en festividáis i certámenis.

 Holmas musicalis i danças 
Entri las holmas más representativas s'alcuentran:Guerra Iglesias, Rosario; Díaz Iglesias, Sebastián (2013). La música en Extremadura. Teoría y didáctica. Universidad de Extremadura.
 Jotas estremeñas: de gran variedá local, son pieças más difundías i emblemáticas. Bailan-si en pareja, con passus vivus i girus.
 Rondeñas i rondeus: cantus i bailis de caráiti más reposau, vinculaus a celebracionis específicas.
 Alborás: cantus d'amanecía, empregaus tradicionalmenti p'anuncial aconteceris festivus.
 Nanas i romancis: manifestacionis dela tradición oral, trasmitías de generación en generación.

 Estrumentus 
Los estrumentus usaus pala música tradicional estremeña encruin:Guerra Iglesias, & Caballero Carrasco, F. J. (2021) Instrumentos de la tradición musical en Extremadura. Universidad de Extremadura , Servicio de Publicaciones , 6º Edición
 Cordión i gaita estremeña
 Tamboril i pandereta, abitualis en acompañamientus rímicus.
 Çambomba i almirés, empregaus possimenti en contestus festivus.
 Castañuelas i palus (palillus), comu percusión populal.

 Grupus 
 Acetre
 Anhinojo Folk
 El Arroyo los Cagaos
 Juéllega Estremeña
 Planeta Suroeste
 Quejío folk

 Estudiosus 
Angunus estudiosus dela música tradicional estremeña son:
 Manuel García Matos
 Francisco Zambrano Vázquez

 Referencias 

 Bibliografía 
 García Díaz, I. (2023) Música de tradición oral en la provincia de Cáceres. Estudio de sus publicaciones, difusión y propuesta de intervención educativa (Tesis doctoral, Universidad de Extremadura). Repositorio institucional Dehesa. (Atiju)
 Gil, Bonifacio (1931) Cancionero Popular de Extremadura (Atiju)
 Gil García, Bonifacio (1938). Folklore extremeño: Extremadura y la posible "regionalización" de su música popular. Diputación Provincial de Badajoz.
 Guerra Iglesias, Rosario; Caballero Carrasco, Francisco Javier (2021). Instrumentos de la tradición musical en Extremadura. Universidad de Extremadura.
 Guerra Iglesias, Rosario; Díaz Iglesias, Sebastián (2014). La música en Extremadura. Sugerencias y recursos educativos. Universidad de Extremadura.
 Martín Camacho, José Carlos (2003). Las canciones populares como material de estudio para la etnolingüística: el ejemplo del folklore extremeño. Universidad de Extremadura.
 García Díaz, Isidoro (2023). Música de tradición oral en la provincia de Cáceres. Tesis doctoral, Universidad de Extremadura.
 Hidalgo Hidalgo, María Teresa (2014). El ciclo vital de la mujer en los textos de música tradicional de Don Benito y su comarca. Grupo de Estudios de las Vegas Altas, UEx.

Categoría:Música d'Estremaura